Diari Oficial de la Generalitat Valenciana


Sumari del DOGV 9428, del 15-09-2022 (2022/7994)

RESOLUCIÓ d'1 de setembre de 2022, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9428

Data del DOGV
:   15-09-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/7994


Data del document
:   01-09-2022

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ d'1 de setembre de 2022, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca. [2022/7994]  
El Rectorat de la Universitat de València, fent ús de les atribucions que li atribueix l'article 20, en relació amb l'article 2.2 de la Llei orgànica 6/2001, de 21 de desembre, d'universitats, resol:  
Convocar l'oferta pública de diferents places d'aquest organisme amb contracte laboral a càrrec de diversos projectes de recerca, segons figuren en els annexos d'aquesta resolució, d'acord amb les bases següents:  
  
Primera. Normes generals  
1.1. Aquesta oferta té per objecte la selecció de personal per a cobrir diversos llocs de personal laboral per a projectes de recerca mitjançant el sistema de concurs.  
1.2. D'acord amb el que estableix l'article 73 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, la realització d'aquestes proves selectives s'ha d'ajustar al que disposa la legislació vigent per a la funció pública de la Generalitat Valenciana i a la normativa laboral continguda en l'Estatut dels Treballadors i les seues modificacions.  
També hi és aplicable la normativa específica universitària recollida en la Llei orgànica d'universitats, la Llei de la ciència i els Estatuts de la Universitat de València, així com en les bases d'aquesta convocatòria.  
  
1.3. Els processos selectius que es realitzen en cada convocatòria són mitjançant un concurs que consisteix en la valoració dels mèrits i, si és el cas, la realització d'una entrevista.  
1.4. L'adjudicació dels llocs a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits que per a cada lloc de treball són exigits i que s'indiquen en l'annex de cada convocatòria.  
1.5. Aquesta convocatòria es publica en el Diari Oficial de la Generalitat Valenciana (DOGV), en el tauler oficial d'anuncis de la Universitat de València, l'adreça electrònica del qual és: https://webges.uv.es/uvtaeweb/vertablonfrontaction.do'filtro=tipo&valor=48&filtrar&grupoNavegacion=0&servicioNavegacion=-1, i en la pàgina web del Servei de Recursos Humans (PAS), secció de PAS Investigació: http://www.uv.es/pasinvest.  
La publicació en el DOGV es pren com a referència a l'efecte del còmput de terminis per a la presentació de sol·licituds de participació.  
La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.  
  
  
Segona. Requisits generals dels aspirants  
Per a ser admesos, les persones aspirants han de reunir els requisits següents:  
2.1. Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat Constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.  
Així mateix, s'hi poden presentar aspirants amb nacionalitat diferent a la que s'ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s'ofereix ha d'acreditar almenys el permís de treball i de residència en el moment de la contractació.  
2.2. Tenir complerts almenys 16 anys el dia en què acaba el termini de presentació de sol·licituds.  
2.3. Posseir una de les titulacions acadèmiques de les que figuren en l'annex corresponent a la convocatòria que es vulga sol·licitar, o estar en condicions d'obtenir el títol corresponent en la data en què acaba el termini de presentació de sol·licituds.  
En el cas de titulacions obtingudes a l'estranger, s'ha d'estar en possessió de la credencial que n'acredita l'homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat la equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S'ha d'entendre que hi ha denegació quan l'homologació està condiciona al compliment de determinats requisits, mentre que no es complisquen.  
2.4. Si s'exigeix com a requisit un nivell d'idioma, s'utilitza per a la seua avaluació la Taula d'Equivalències d'Acreditació de L2 de la UV, aprovada per Acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.  
2.5. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
2.6. No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol administració o treball públic. En el cas d'aspirants de nacionalitat no espanyola, han d'acreditar igualment que no estan sotmesos a sanció disciplinària o condemna penal que els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.  
Tots aquests requisits s'han de reunir en el moment en què acaba el termini de presentació de sol·licituds i s'han de mantenir durant el procés selectiu.  
Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se'ls pot exigir la responsabilitat corresponent, sense perjudici, si escau, de la seua exclusió del procés selectiu.  
  
  
Tercera. Sol·licituds  
3.1. Les persones interessades han de reunir els requisits assenyalats en l'annex corresponent a la convocatòria que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de Pas Investigació, http://www.uv.es/pasinvest, a partir de la publicació d'aquesta resolució en el DOGV.  
Per a emplenar la sol·licitud, la Universitat té a disposició de les persones interessades una guia a la qual es pot accedir a través de l'enllaç: https://go.uv.es/sNh0jds.  
Si alguna persona té dificultats a l'hora de realitzar la tramitació electrònica, pot accedir a l'eina de suport TIC de la Universitat de València a través de l'adreça de correu electrònic: atpboi@um.xu. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS mitjançant l'adreça de correu electrònic: zmpkolo@jx.gc.  
3.2. El termini de presentació de les sol·licituds és de 10 dies hàbils, comptadors a partir de l'endemà hàbil de la publicació d'aquesta resolució en el Diari Oficial de la Generalitat Valenciana (DOGV).  
  
Quarta. Documentació que cal adjuntar electrònicament  
En el formulari electrònic es requereix que s'adjunte diversa documentació, preferentment en format PDF. Aquesta documentació s'ha d'inserir en les pestanyes i en l'espai reservat per a això. S'ha de fer de la següent manera:  
4.1. En la pestanya quarta s'ha d'inserir el document PDF del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.  
  
També s'hi ha d'inserir la resta de documents PDF que acrediten qualsevol altre requisit que s'exigisca en la convocatòria.  
4.2. En la pestanya cinquena s'ha d'inserir el document PDF del DNI, passaport o NIE, aquests dos últims documents només si la persona que es presenta no té la nacionalitat espanyola.  
4.3. També s'hi ha d'inserir el currículum en un document PDF, o un ZIP. Es pot fer servir el model establert en aquest enllaç: http://go.uv.es/F3LCmfj.  
No és necessari que els documents adjuntats estiguen degudament acreditats en aquest moment del procediment; n'hi ha prou amb la declaració jurada de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir als aspirants perquè acrediten la veracitat de les circumstàncies i documents aportats i que hagen sigut objecte de valoració.  
  
  
Quinta. Sistema selectiu  
5.1. El procés selectiu consta d'un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.  
Els mèrits es valoren d'acord amb el barem que figura en l'annex corresponent a la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.  
  
5.2. La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.  
5.3. Finalitzat el procés selectiu, la baremació de les persones aspirants i la proposta de contractació i de formació de la bossa es publica en el tauler d'anuncis de la Universitat de València i en la pàgina web http://www.uv.es/pasinvest.  
  
5.4. L'adjudicació dels llocs convocats es fa per resolució de la gerència, que es publica igualment en el tauler d'anuncis i en la pàgina web esmentats en el punt 5.3. d'aquesta base.  
5.5. La comissió avaluadora pot declarar desert el procediment de selecció en cas que, després de la valoració dels mèrits i, si s'escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats del projecte.  
5.6. Les borses de treball que deriven d'aquests processos selectius romandran vigents mentre dure el projecte de recerca per al qual van ser convocats. Les crides a les persones aspirants es fa per l'ordre de la bossa.  
  
Sisena. Comissió avaluadora  
6.1. La comissió avaluadora és la que figura en l'annex corresponent a cada convocatòria.  
6.2. És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el Full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.  
A aquest efecte, els seus membres han d'emplenar la corresponent declaració d'absència de conflicte d'interessos (DACI), que s'ha d'adjuntar a l'acta de constitució de la comissió i que forma part de l'expedient administratiu. N'hi ha un model normalitzat per la Universitat en la pàgina web: https://links.uv.es/GOo6oAT.  
6.3. La comissió és l'encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.  
6.4. El procediment d'actuació de la comissió s'ha d'ajustar en cada moment al que disposa la Llei 40/2015, d'1 d'octubre, de règim jurídic del sector públic.  
6.5. Per a les comunicacions i qualsevol problema que puga sorgir, la comissió avaluadora té la seu en lloc que s'indica en l'annex corresponent a la convocatòria que se sol·licita.  
  
Setena. Contractació  
7.1. Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.  
7.2. La data d'inici és la que està fixada en la proposta de contractació, en funció de les necessitats dels projectes i sempre que siga viable administrativament.  
7.3. La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d'establir les següents:  
7.3.1 Acabament o esgotament de la consignació pressupostària.  
7.3.2 Acabament de les tasques consignades al lloc de l'empleat o empleada dins del projecte.  
7.3.3 Acabament del projecte.  
  
Vuitena. Informació sobre les dades recollides  
8.1. La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, en el seu cas, la posterior gestió de personal, de conformitat amb el que disposa la normativa de protecció de dades vigent.  
Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s'escau.  
8.2. Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de Recursos Humans (PAS), Secció de PAS-Invest.  
En aquesta sol·licitud s'han de comprometen a mantenir el deure de confidencialitat de les dades i a guardar-ne l'oportuna reserva, i només poden fer ús d'aquesta informació a l'efecte d'argumentar o plantejar una possible reclamació o al·legació.  
L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.  
8.3. Per a més informació sobre el tractament de les dades, es pot accedir a l'enllaç: http://go.uv.es/88bqyH6  
  
Novena. Recursos  
Contra aquesta resolució, que exhaureix la via administrativa, es pot interposar un recurs de reposició, davant el mateix òrgan que l'ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.  
Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.  
Així mateix, l'Administració, si escau, pot revisar les resolucions del tribunal d'acord amb l'esmentada norma.  
  
València, 1 de setembre de 2022.- La rectora, p. d. (DOGV 30.05.2022), el gerent: Juan Vicente Climent Espí.  
  
  
  
ANNEX I  
Projecte: «Desarrollos IRTIC para la instalación multiexperiencial IFEMALAB FITUR2022 CPI-22-330».  
  
Oferta pública d'un lloc de treball d'investigador/a no doctor/a.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a no doctor/a.  
Grup: A, subgrup: A1  
1.2. Jornada de treball: 35 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 1.541,34 euros (12 pagues).  
1.4. Funcions i tasques que s'han de desenvolupar:  
- Desenvolupament d'interfícies multimodals sobre dispositius mòbils.  
- Desenvolupament d'aplicacions mòbils i entorns d'e-learning.  
1.5. Objecte i Període: desenvolupament d'entorns virtuals complexos de realitat augmentada i virtual.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1 Titulació: grau en Enginyeria Multimèdia, o titulació equivalent.  
Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de 30 dies des de la data d'obtenció de l'esmentat títol  
1.6.2 Anglès: Certificat de nivell C1, o titulació equivalent.  
  
2. Barem  
2.1. Mèrits preferents:  
2.1.1 Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.  
2.1.2 Beca de col·laboració del Ministeri d'Educació: 0,05 punts.  
2.1.3 Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.  
2.1.4 Publicacions científiques relacionades amb l'objecte del contracte (fins un màxim de 1,70 punts):  
1.0.8.4 Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts.  
  
8.9.9.3 Per cada publicació en revistes científiques no relacionades en les llistes esmentades en el punt anterior: 0,25 punts.  
0.2.1.6 Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.  
2.2. Altres mèrits preferents relacionats amb l'objecte del contracte (fins un màxim de 3 punts).  
Experiència en entorns de Realitat Augmentada.  
Experiència en el desenvolupament d'entorns de RV, amb cascos de realitat virtual (HTC/Oculus).  
Experiència en modelatge i animació 3D (Blender).  
Programació en llenguatges de scripting.  
Desenvolupament de simulació física per a entorns gràfics.  
Desenvolupament d'aplicacions en dispositius mòbils.  
La Comissió pot acordar la realització d'una entrevista a fi de concretar millor la valoració dels mèrits preferents.  
  
3. Comissió avaluadora titular  
President: Rafael Javier Martínez Dura, professor del Departament d'Informàtica.  
Vocal 1: Marcos Fernàndez Marin, professor del Departament d'Informàtica.  
Vocal 2: Abilio Candido Reig Escriva, professor del Departament d'Enginyeria Electrònica.  
Vocal 3: Silvia Casans Berga, professora del Departament d'Enginyeria Electrònica.  
Secretària: Inmaculada Coma Tatay, professora del Departament d'Informàtica.  
  
4. Comissió avaluadora suplent  
President: Ramon Vicente Cirilo Gimeno, professor del Departament d'Informàtica.  
Vocal 1: Pedro Morillo Tena, professor del Departament d'Informàtica.  
Vocal 2: Jaume Segura Garcia, professor del Departament d'Informàtica.  
Vocal 3: Asunción Edith Navarro Antón, professora del Departament d'Enginyeria Electrònica.  
Secretària: Esther de Ves Cuenca, professora del Departament d'Informàtica.  
Per a les comunicacions i qualsevol problema que puga sorgir, la comissió avaluadora té la seu a l'Institut de Robòtica i Tecnologies de la Informació i les Comunicacions (IRTIC), de la Universitat de València.  
  
  
  
ANNEX II  
Projecte: «Desarrollos IRTIC para la instalación multiexperiencial IFEMALAB FITUR2022 CPI-22-329».  
  
Oferta pública d'un lloc de treball de tècnic/a mitjà/na de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a mitjà/na de suport a la investigació.  
Grup: A.  
Subgrup: A2.  
Complement de destinació: 18.  
Complement específic: E017.  
1.2. Jornada de treball: 30 hores setmanals.  
1.3. Funcions i tasques que s'han de desenvolupar:  
- Desenvolupament d'algorismes d'anàlisis d'imatge per a síntesi de vídeo i localització d'elements.  
- Disseny d'interfícies gràfiques d'usuaris.  
1.4. Objecte i Període: desenvolupament d'interfícies d'usuari sobre sistemes multitouch i interacció en entorns amb localització.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1 Titulació: grau en Enginyeria Multimèdia, o titulació equivalent.  
1.5.2 Valencià: Certificat de nivell C1, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Coneixements de Programació Gràfica i experiència en Interfícies multimodals avançats sobre Unity 3D.  
- Coneixement de sistemes d'informació geogràfica  
- Experiència en desenvolupament Python  
- Experiència en entorns de Realitat Augmentada.  
- Experiència en sistemes de captura de moviment.  
- Experiència en el desenvolupament de sistemes de mesurament basats en posicionament 3D.  
- Coneixement de processament d'imatges.  
- Experiència en el desenvolupament de sistemes d'interacció multi-tàctil i interacció natural.  
- Coneixement de plataformes d'e-learning.  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Rafael Javier Martínez Dura, professor del Departament d'Informàtica.  
Vocal 1: Marcos Fernàndez Marin, professor del Departament d'Informàtica.  
Vocal 2: Abilio Candido Reig Escriva, professor del Departament d'Enginyeria Electrònica.  
Vocal 3: Silvia Casans Berga, professora del Departament d'Enginyeria Electrònica.  
Secretària: Inmaculada Coma Tatay, professora del Departament d'Informàtica.  
  
4. Comissió avaluadora suplent  
President: Ramon Vicente Cirilo Gimeno, professor del Departament d'Informàtica.  
Vocal 1: Pedro Morillo Tena, professor del Departament d'Informàtica.  
Vocal 2: Jaume Segura Garcia, professor del Departament d'Informàtica.  
Vocal 3: Asunción Edith Navarro Antón, professora del Departament d'Enginyeria Electrònica.  
Secretària: Esther de Ves Cuenca, professora del Departament d'Informàtica.  
  
Per a les comunicacions i qualsevol problema que puga sorgir, la comissió avaluadora té la seu a l'Institut de Robòtica i Tecnologies de la Informació i les Comunicacions (IRTIC), de la Universitat de València.  
  
  
  
ANNEX III  
Projecte: « Design and evaluation of technological support tools to empower stakeholders in digital education (EMPOWER). CPI-22-339».  
  
Oferta pública d'un lloc de treball de tècnic/a superior de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a superior de suport a la investigació.  
Grup: A.  
Subgrup: A1.  
Complement de destinació: 20.  
Complement específic: E040.  
1.2. Jornada de treball: 37 hores setmanals.  
1.3. Funcions i tasques que s'han de desenvolupar:  
- Disseny de proves de dispositius HMD i sistemes de tracking.  
- Disseny de proves i escenaris d'avaluació amb entorns virtuals d'aprenentatge.  
- Avaluació tecnològica i proves de sistemes de realitat virtual.  
1.4. Objecte i Període: desenvolupament i avaluació d'aplicacions de realitat virtual / augmentada orientades a educació digital.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1 Titulació: grau en Enginyeria Informàtica, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Experiència en l'aplicació de les noves tecnologies a l'activitat educativa de les persones amb discapacitat intel·lectual i /o trastorn de l'espectre de l'autisme.  
- Coneixements de desenvolupament de web accessible.  
- Coneixements de psicologia cognitiva.  
- Coneixements d'intervencions educatives en autisme.  
- Experiència en avaluació d'aplicacions informàtiques per a persones amb discapacitat.  
- Experiència en Model Denver d'Atenció precoç.  
- Coneixements de tecnologia de realitat virtual i augmentada per a millorar la qualitat de vida de persones amb autisme.  
- Coneixements de programació de sistemes de motor d'inferència.  
  
- Coneixements d'administració de sistemes UNIX/IRIX  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
President: Rafael Javier Martínez Dura, professor del Departament d'Informàtica.  
Vocal 1: Marcos Fernàndez Marin, professor del Departament d'Informàtica.  
Vocal 2: Abilio Candido Reig Escriva, professor del Departament d'Enginyeria Electrònica.  
Vocal 3: Silvia Casans Berga, professora del Departament d'Enginyeria Electrònica.  
Secretària: Inmaculada Coma Tatay, professora del Departament d'Informàtica.  
  
4. Comissió avaluadora suplent  
President: Ramon Vicente Cirilo Gimeno, professor del Departament d'Informàtica.  
Vocal 1: Pedro Morillo Tena, professor del Departament d'Informàtica.  
Vocal 2: Jaume Segura Garcia, professor del Departament d'Informàtica.  
Vocal 3: Asunción Edith Navarro Antón, professora del Departament d'Enginyeria Electrònica.  
Secretària: Esther de Ves Cuenca, professora del Departament d'Informàtica.  
  
Per a les comunicacions i qualsevol problema que puga sorgir, la comissió avaluadora té la seu a l'Institut de Robòtica i Tecnologies de la Informació i les Comunicacions (IRTIC), de la Universitat de València.  
  
  
  
ANNEX IV  
Projecte: «Óxidos avanzados para la plasmónica: aplicaciones en fotodetección en el infrarrojo medio.CPI-22-326». Programa Prometeu per a grups d'investigació d'Excel·lència de la Conselleria d'Innovació, Universitats, Ciència i Societat Digital. (GVPROMETEO2021-066), ajudes convocades per Resolució de 20 de novembre de 2020.  
  
1. Denominació i classificació del lloc de treball:  
Investigador/a en formació.  
Grup: A.  
Subgrup: A1.  
2. Jornada de treball: 35 hores setmanals.  
3. Dotació de l'ajuda. Segons el que estableix l'apartat Primer 6.a) de l'annex XI de la Resolució de 20 de novembre de 2020, de la Conselleria d'Innovació, Universitats, Ciència i Societat Digital, per la qual es convoquen per a l'exercici 2021, subvencions de el Programa per a la promoció de la investigació científica, el desenvolupament tecnològic i la innovació a la Comunitat Valenciana (DOGV 8959/24.11.2020).  
4. Funcions i tasques que s'han de desenvolupar:  
- Col·laborar en el creixement cristal·lí d'òxids metàl·lics mitjançant diferents tècniques entre elles CVD i esprai piròlisis  
- Realització de les experiències d'optimització del creixement cristal·lí d'aquests compostos.  
- Caracterització estructural i morfològica dels materials obtinguts  
  
- Anàlisis dels resultats i presentació dels mateixos en revistes i congressos  
- Totes aquelles que en el marc d'aquest contracte permeten un millor desenvolupament del projecte i del projecte formatiu  
5. Objecte i període: desenvolupament dels objectius de les funcions esmentades amb anterioritat.  
El contracte estarà determinat per la durada del projecte i la disponibilitat pressupostària.  
6. Requisits:  
6.1. Titulació: grau en Química, o en Física, o en Enginyeria Electrònica, o titulació equivalent.  
6.1.2 Màster en Química, o en Física, o en Enginyeria Electrònica, o titulació equivalent.  
6.2. Estar admés en un programa de doctorat en la Universitat de València en el moment de la contractació.  
  
2. Barem  
2.1. Mèrits preferents:  
2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en Base 10, calculada, d'acord amb Reial decret 1125/2003, de 5 de setembre, pel que s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del 1er i del 2on cicle.  
2.1.2. Beca de Col·laboració del Ministeri d'Educació: 0,05 punts  
2.1.3. Premi extraordinari de Diplomatura, Llicenciatura, Grau o Máster: per l'obtenció de qualsevol d'aquests premis s'assignarà un únic valor de 0,25 punts  
2.1.4. Publicacions científiques relacionades amb l'objecte del contracte (fins a un màxim de 1,70 punts):  
4.8.0.7. Per cada publicació en una revista relacionada a l'Índex Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts  
  
0.7.2.5. Per cada publicació en revistes científiques no relacionades en els llistats esmentats al anterior: 0,25 punts.  
3.5.3.8. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts  
2.2. Altres mèrits preferents relacionats amb l'objecte del contracte (fins a un màxim de 3 punts):  
Coneixement en el creixement cristal·lí, especialment a partir dels mètodes CVD i Esprai Piròlisis.  
Coneixements de Física i/o Química de la matèria condensada.  
Coneixement de les tècniques de difracció de raigs X, microscòpia electrònica d'escombratge i microscòpia òptica.  
Experiència en el treball de laboratori i l'anàlisi de dades experimentals.  
Capacitat de gestió d'inventari.  
Bon domini d'anglès parlat i escrit.  
La Comissió podrà acordar la realització d'una entrevista amb l'objecte de concretar millor la valoració dels mèrits preferents  
  
3. Comissió avaluadora titular  
Presidenta: Chantal Ferrer Roca, professora del Departament de Física Aplicada i Electromagnetisme.  
Vocal 1: Vicente Muñoz Sanjose, professor del Departament de Física Aplicada i Electromagnetisme.  
Vocal 2: Cándido Reig Escrivá, professor del Departament d'Enginyeria Electrònica.  
Vocal 3: Domingo Martínez Garcia, professor del Departament de Física Aplicada i Electromagnetisme.  
Secretària: Carmen Martínez Tomas, professora del Departament de Física Aplicada i Electromagnetisme.  
  
4. Comissió avaluadora suplent  
President: Juan Francisco Sánchez Royo, professor del Departament de Física Aplicada i Electromagnetisme.  
Vocal 1: José Luis Cruz Muñoz, professor del Departament de Física Aplicada i Electromagnetisme.  
Vocal 2: Pascuala Garcia Martinez, professora del Departament d'Òptica i Optometria i Ciències de la Visió.  
Vocal 3: Maria Jesus Hernández Lucas, professora del Departament de Física de la Terra i Termodinàmica.  
Secretària: Maria Victoria Castillo Giménez, professora del Departament de Física Atòmica, Molecular i Nuclear.  
  
Per a les comunicacions i qualsevol problema que puga sorgir, la comissió avaluadora té la seu al Departament de Física Aplicada i Electromagnetisme, Facultat de Física, de la Universitat de València.  
  
  
  
ANNEX V  
Projecte: «3D printed functional elements for the flexible electronic devices (MYP PRINTFLEX). CPI-22-350».  
  
Oferta pública d'un lloc de treball de tècnic/a mitjà/na de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a mitjà/na de suport a la investigació.  
Grup: A.  
Subgrup: A2.  
Complement de destinació: 18.  
Complement específic: E017.  
1.2. Jornada de treball: 20 hores setmanals.  
1.3. Funcions i tasques que s'han de desenvolupar:  
- Col·laborar en la gestió del projecte col·laboratiu amb altres Universitats en l'organització de reunions en línia, presentació de resultats.  
  
- Justificació científica i de despesa.  
- Col·laboració en la gestió d'enviament i recepció de mostres.  
- Aquelles necessàries per al millor desenvolupament en la gestió del projecte  
1.4. Objecte i Període: col·laborar en la gestió del projecte col·laboratiu amb altres Universitats en l'organització de reunions en línia, presentació de resultats.  
- Justificació científica i de despesa.  
- Col·laboració en la gestió d'enviament i recepció de mostres.  
El contracte està determinat per la durada del projecte i la disponibilitat pressupostària.  
1.5. Requisits:  
1.5.1 Titulació: grau en Física, o en Química, o en Enginyeria Electrònica, o titulació equivalent.  
1.5.2 Anglès: Certificat de nivell B2, o titulació equivalent.  
  
2. Barem  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
Formació i/o experiència en gestió de laboratori (inventari, compres, pàgina web)  
Formació i/o experiència en organització d'esdeveniments científics (In situ i On-line)  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
3. Comissió avaluadora titular  
Presidenta: Chantal Ferrer Roca, professora del Departament de Física Aplicada i Electromagnetisme.  
Vocal 1: Vicente Muñoz Sanjose, professor del Departament de Física Aplicada i Electromagnetisme.  
Vocal 2: Cándido Reig Escrivá, professor del Departament d'Enginyeria Electrònica.  
Vocal 3: Domingo Martínez Garcia, professor del Departament de Física Aplicada i Electromagnetisme.  
Secretària: Carmen Martínez Tomas, professora del Departament de Física Aplicada i Electromagnetisme.  
  
4. Comissió avaluadora suplent  
President: Juan Francisco Sánchez Royo, professor del Departament de Física Aplicada i Electromagnetisme.  
Vocal 1: José Luis Cruz Muñoz, professor del Departament de Física Aplicada i Electromagnetisme.  
Vocal 2: Pascuala Garcia Martinez, professora del Departament d'Òptica i Optometria i Ciències de la Visió.  
Vocal 3: Maria Jesus Hernández Lucas, professora del Departament de Física de la Terra i Termodinàmica.  
Secretària: Maria Victoria Castillo Giménez, professora del Departament de Física Atòmica, Molecular i Nuclear.  
  
Per a les comunicacions i qualsevol problema que puga sorgir, la comissió avaluadora té la seu al Departament de Física Aplicada i Electromagnetisme, Facultat de Física, de la Universitat de València.